Vauhtiajot

Vauhtiajot on Seinäjoella järjestettävä kolmipäiväinen autourheilu- ja musiikkitapahtuma, jossa esiintyy useita kotimaisia ja joitakin ulkomaisia laulajia ja yhtyeitä ja jonka aikana järjestetään useita autourheilukilpailuja.

Vauhtiajot 1973–1988

Ensimmäiset alkuperäiset Seinäjoen vauhtiajot ajettiin 20. toukokuuta 1973. Kilpailu järjestettiin yleisellä tiellä, Lapuan maantiellä, joka suljettiin kaksipäiväisten kilpailujen ajaksi.

Ennen ensimmäistä asfaltti/katuratakisaa Etelä-Pohjanmaan Urheiluautoilijat oli järjestänyt ehkä noin seitsemän maaratakisaa Seinäjoen raviradalla. Raviradan uusimisen vuoksi oli kilpailu kuitenkin siirrettävä muualle, jolloin syntyi idea katuratakilpailun järjestämisestä. Vuonna 1973 Ilkka Seppä, Pentti Peltokangas ja Terho Tammi esittelivät ideansa Seinäjoen päättäjille. Luvat saatiin ja kilpailu ajettiin kaksipäiväisenä Rengastien – Lapuan maantien alueella. Kilpailuja ajettiin tällä konseptilla vuosittain vuoteen 1983 asti.

Parhaimmillaan Seinäjoen Vauhtiajot keräsi yleisöä noin 11 000 henkeä, ja pelkästään autourheilun avulla, sillä tuolloin ei tapahtumaan vielä kuulunut rockfestivaalia. Vauhtiajoissa kilpailivat aikoinaan lähes kaikki silloiset suomalaiset tähdet, kuten Keke Rosberg, Pauli Toivonen, Leo Kinnunen, Tuisku Urpiala, Raimo Ratti Mäkelä, Matti Alamäki, jne. Vauhtiajojen historiaan kuuluu myös yksi surullinen luku, sillä vuonna 1976 24-vuotias helsinkiläinen Kai Berner menetti henkensä törmättyään epäonnistuneen ohitustilanteen seurauksena Formula V:llä liikenneopasteeseen.

Vauhtiajot ajettiin viimeisen kerran alkuperäisellä katuradalla 15. toukokuuta 1983. Syynä oli Lapuan maantien muuttuminen kantatieksi, eikä tietä sen jälkeen enää voitu sulkea kilpailua varten. Vauhtiajoja yritettiin herätellä henkiin vielä 1980-luvun lopulla, jolloin kilpailu ajettiin kolme kertaa Kapernaumissa sijainneella radalla, mutta vuoden 1988 jälkeen kilpailua ei enää ajettu alkuperäisessä muodossa.

 Musiikkitapahtumana 2004– 
pienoiskuva|Popedan Costello Hautamäki Vauhtiajoissa 2006.
Vauhtiajot heräteltiin uudelleen eloon vuonna 2004, jolloin mukaan otettiin musiikkiesiintyjät.

2004
Tapahtuma keräsi noin 20 000 kävijää. Esiintyjiä olivat: Hanoi Rocks, Hurriganes, The 69 Eyes, PMMP, Apulanta, Technicolour, Killer, Tehosekoitin, Peer Günt, Tiktak, Kwan, Ripsipiirakka ja Anssi Kela. Yhtyeet esiintyivät Lakeudenpuistossa, mutta jo seuraavana vuonna musiikkitapahtuma siirtyi puiston varrella sijaitsevalle Kirkkokadulle.

2005
Vuonna 2005 tapahtuma järjestettiin 22.–24. heinäkuuta ja kävijöitä oli noin 28 000. Tapahtumassa esiintyivät muun muassa Sleepy Sleepers, Yö, Maija Vilkkumaa, Uniklubi, Apulanta, CMX, Jean S, Egotrippi, Jonna Tervomaa, Tiktak ja Suurlähettiläät.

2006 
Vuonna 2006 vauhtiajot järjestettiin 28.–30. heinäkuuta ja konsertoimaan saapuivat Indica, Yö, Popeda, Sonata Arctica, Irina, Uniklubi, Lovex, Poets of the Fall, Sir Elwoodin hiljaiset värit ja Apulanta sekä ulkomaalaiset Gary Moore ja t.A.T.u.. Kävijöitä juhlassa oli yli 40 000.

2007 
Vuoden 2007 vauhtiajoissa esiintyjinä olivat Lauri Tähkä & Elonkerjuu, PMMP, Neljä Ruusua, Timo Rautiainen, Sunrise Avenue, Uniklubi, Klamydia, Yö, Tiktak, Popeda, Jean S. ja Mamba sekä ulkomaalaiset Uriah Heep ja Motörhead. Kävijöitä oli kaikkiaan lähes 47 000.

2008
Vuoden 2008 vauhtiajoissa esiintyjinä olivat Lauri Tähkä & Elonkerjuu, Kotiteollisuus, Popeda, Riku Niemi Orchestra & Jorma Kääriäinen, Yö, Ismo Alanko Teholla, Apulanta, PMMP, Klamydia, The Giant Leap ja Los Bastardos Finlandeses sekä ulkomaalaiset Iggy Pop & The Stooges ja Thin Lizzy.

2009 
Nightwish, Stella, Klamydia, Fintelligens, Egotrippi, Tarot, Dingo, Apulanta, Paula Koivuniemi, Irina, Popeda ja Sleepy Sleepers

2010
Anna Puu, Cheek, Eläkeläiset, Eppu Normaali, Happoradio, Irina, Ismo Alanko & Teho-osasto, Jorma Kääriäinen feat. Riku Niemi Orchestra, Kingstar, Klamydia, Lauri Tähkä & Elonkerjuu, PMMP ja Ressu & Jussi 

2011
 Popeda, Klamydia, Fintelligens, Paula Koivuniemi, Laura Närhi, Dingo, Sir Elwoodin hiljaiset värit, Irina, Petri Nygård ja Stella. 

2012
 Popeda, Kaija Koo, Petri Nygård, Haloo Helsinki!, Happoradio, Lauri Tähkä, PMMP, Sleepy Sleepers, Erin Anttila, Paleface ja ulkomaalainen L.A. Guns.  

2013
 Elonkerjuu, Cheek, Haloo Helsinki!, Klamydia, Apulanta, Popeda, J. Karjalainen, Kolmas Nainen, Kaija Koo, Yö, Petri Nygård, Michael Monroe ja Paula Koivuniemi.

2014
 Elonkerjuu, Haloo Helsinki!, Jenni Vartiainen, Apulanta, Cheek, Irina, Anna Abreu, Jukka Poika, Kaija Koo, The Rasmus, Klamydia, Happoradio, Erin, Yö, Eppu Normaali, J. Karjalainen, Michael Monroe ja Lauri Tähkä.

2015
 E-Type, JVG, SANNI, Paula Koivuniemi, Jenni Vartiainen, Elastinen, Apulanta, Elonkerjuu, Samuli Edelmann, Juha Tapio, Popeda, Klamydia, Sleepy Sleepers, Jonne Aaron, Irina, Kaija Koo, Kolmas Nainen, Jukka Poika ja Michael Monroe.

2016
 Roope Salminen & Koirat, Anssi Kela, Miljoonasade, Klamydia, Apulanta, Pandora, DJ SASH!, Cascada, Mr. President, Matti Airaksinen, Robin, Mira Luoti, Kaija Koo, Eläkeläiset, Phil Cambell's All Starr Band, Kolmas Nainen, Daze, E-Rotic, Waldo's People, E-Type, DJ Ice K, Elonkerjuu, Happoradio, J. Karjalainen, Michael Monroe, Popeda, Basic Element, Solid Base, Günther ja Magic Affair.

2017
 Apulanta, Eppu Normaali, Irina, J. Karjalainen, Lauri Tähkä, Nikke Ankara, Roope Salminen & Koirat, Teflon Brothers, Neljä Ruusua, Anssi Kela, Jonne Aaron, Juha Tapio, Pauli Hanhiniemi & Retkue, Poets of the Fall, Finnhittien Kuninkaat, Jenni Vartiainen, Anna Puu, Chisu, Erin, Paula Koivuniemi, The Comedians stand uo & band, Petra ja Kotiteollisuus.

2018
 Apulanta, Elastinen, Ellinoora, Jannika B, JVG, SANNI, Juha Tapio, Suvi Teräsniska, Amaranthe, Arttu Wiskari, Elonkerjuu, Happoradio, Klamydia, Michael Monroe, Popeda, The Rasmus, Anastacia, Irina, Kaija Koo, Kolmas Nainen, Neon 2, Pete Parkkonen, Tuure Kilpeläinen & Kaihon Karavaani ja Yö.

2019
 Antti Ketonen, Arttu Wiskari, Don Huonot, Elonkerjuu, Eppu Normaali, Evelina, Irina, J. Karjalainen, Kaija Koo, Klamydia, Laura Voutilainen, Lauri Tähkä, Michael Monroe, Neljä Ruusua, Olavi Uusivirta, Pikku G, Popeda, Reino Nordin, Teflon Brothers, Vesala.

Katso myös
Seinäjoen katurata

Lähteet

Aiheesta muualla
Tapahtuman kotisivut

Luokka:Suomen moottoriurheilukilpailut
Luokka:Rockfestivaalit Suomessa
Luokka:Rata-SM (rata-autoilu)
Luokka:Seinäjoen tapahtumat
Luokka:Seinäjoen musiikki